Document ID: 32012R0397

KOMISIJAS ĪSTENOŠANAS REGULA (ES) Nr. 397/2012
(2012. gada 8. maijs),
ar ko nosaka piešķīruma koeficientu, noraida turpmākus pieteikumus un slēdz periodu pieteikumu iesniegšanai par papildus pieejamajiem ārpuskvotas cukura daudzumiem, ko ar samazinātu pārpalikuma maksājumu paredzēts pārdot Savienības tirgū 2011./2012. tirdzniecības gadā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2012. gada 27. aprīļa Īstenošanas regulu (ES) Nr. 367/2012, ar ko nosaka vajadzīgos pasākumus attiecībā uz papildu ārpuskvotas cukura un izoglikozes daudzumu laišanu Savienības tirgū ar samazinātu pārpalikuma maksājumu 2011./2012. tirdzniecības gadā (2), un jo īpaši tās 5. pantu,
tā kā:
(1)
Daudzumi, kas iekļauti no 2012. gada 1. maija līdz 2012. gada 2. maijam iesniegtajos pieteikumos sertifikātu saņemšanai par ārpuskvotas cukuru un paziņoti Komisijai 2012. gada 4. maijā, ir pārsnieguši Īstenošanas regulas (ES) Nr. 367/2012 1. pantā noteikto ierobežojumu.
(2)
Tāpēc saskaņā ar Īstenošanas regulas (ES) Nr. 367/2012 5. pantu ir jānosaka piešķīruma koeficients, kuru dalībvalstis piemēro daudzumiem, kas iekļauti katrā paziņotajā pieteikumā sertifikātu saņemšanai, jānoraida pieteikumi, kas vēl nav paziņoti, un jāslēdz pieteikumu iesniegšanas periods.
(3)
Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,
IR PIEŅĒMUSI ŠO REGULU.
1. pants
Daudzumus, par kuriem pieteikumi sertifikātu saņemšanai par ārpuskvotas cukuru tika iesniegti saskaņā ar Īstenošanas regulu (ES) Nr. 367/2012 no 2012. gada 1. maija līdz 2012. gada 2. maijam un kuri paziņoti Komisijai 2012. gada 4. maijā, reizina ar piešķīruma koeficientu 22,007274 %.
Ar šo noraida pieteikumus sertifikātu saņemšanai par ārpuskvotas cukuru, kas iesniegti no 2012. gada 3. maija līdz 2012. gada 9. maijam saskaņā ar Īstenošanas regulu (ES) Nr. 367/2012.
Periods sertifikātu pieteikumu iesniegšanai par ārpuskvotas cukuru saskaņā ar Īstenošanas regulu (ES) Nr. 367/2012 tiek slēgts 2012. gada 9. maijā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 8. maijā

Labels: 7
3
17
6